ලාංකේය සංගීත ක්ෂේත්‍රයේ ඉහළ තැනක වැජඹෙන ප්‍රවීණ ගායන ශිල්පියකු මෙන්ම සංගීතවේදීයකු ලෙසද ආචාර්ය වික්ටර් රත්නායකට රසිකයන්ගෙන් හිමිවන්නේ විශාල ප්‍රසාදයකි, ගෞරවයකි. මේ නිසා ඔහුගේ ඇවතුම් පැවතුම් ගැනද රසිකයෝ විශාල උනන්දුවක් දැක්වූහ. පසුගිය කාලයේ ආචාර්ය වික්ටර් රත්නායකයන් කාගේත් කතාබහට ලක්වූයේ ඔහුගේ ඒ පෞද්ගලික ජීවිතයේ වෙනසක් විම නිසාය. ඒ ඔහු තම දෙවැනි විවාහය සිදුකර ගැනීමය. මේ විවාහයත් සමඟ බොහෝ දෙනාගේ චෝදනා, ගැරහිලි එල්ල වූවද ඔහු ඒ සියල්ල දෙස උපේක්ෂාවෙන් බලන්නට විය. අවුරුදු තිස් ගණනක වයස් පරතරයක් ඇතිව ඔහු තම දෙවැනි විවාහයේ බිරිඳ ලෙස තෝරාගත්තේ හෂිණි අමේන්ද්‍රාය. දකුණු ලකේ උපන් හෂිණි අද හෂිණි අමේන්ද්‍රා රත්නායක ලෙස වික්ටර්ගේ ආදරණීය ප්‍රිය භාර්යාව වී සිටින්නීය. බොහෝ දෙනාගේ චෝදනාවලට, ප්‍රශංසාවලට ලක් වූ මේ යුවළගේ අලුත් තොරතුරු දැනගැනීමේ අටියෙන් පසුගිය දිනක ඔවුන් දෙදෙනා වෙසෙන ඔරුවල නිවසට ගියෙමි.
ඔවුන් දෙදෙනා වෙසෙන නිවස පිහිටා තිබෙන්නේ කොහෙද?
ඔරුවල